অসম টেবল টেনিচ সংস্থাৰ সভাপতি হিচাপে নিৰ্বাচিত হোৱাৰ পাছতেই ৰাজ্যখনত টেবল টেনিচৰ প্ৰসাৰৰ বাবে তৎপৰ হৈছে বিজেপিৰ ৰাজ্যিক সাধাৰণ সম্পাদক মৃগাংক বৰ্মন ।
যোৱা ২৯ এপ্ৰিলত টেবল টেনিচ সংস্থাৰ সভাপতি পদত নিৰ্বাচিত হোৱা বৰ্মনে কালি এই ক্ৰীড়াৰ বিকাশৰ বিষয় লৈ নতুন দিল্লীত উপস্থিত হয়।
আজি পুৱাই তেওঁ কেন্দ্ৰীয় পেট্ৰ'লিয়াম মন্ত্ৰী ধৰ্মেন্দ্ৰ প্ৰধানক সাক্ষাৎ কৰি বিষয়টো সন্দৰ্ভত দীৰ্ঘসময় আলোচনাত মিলিত হয় ।
বৰ্মনে অসমত টেবল টেনিচৰ প্ৰসাৰ তথা এই ক্ৰীড়াক্ষেত্ৰৰ আন্তঃগাঁথনিৰ বিকাশৰ ক্ষেত্ৰত কেন্দ্ৰীয় মন্ত্ৰীগৰাকীৰ সহযোগিতা কামনা কৰে।
কেন্দ্ৰীয় মন্ত্ৰীগৰাকীৰ সৈতে তেওঁ ইয়াৰ বাবে প্ৰয়োজনীয় পুঁজি কিদৰে সংগ্ৰহ কৰিব পৰা যায় সেই বিষয়েও আলোচনা কৰে ।
আলোচনাকালত কেন্দ্ৰীয় মন্ত্ৰী প্ৰধানৰ পৰা ইতিবাচক সহাঁৰি লাভ কৰা বুলি বৰ্মনে জানিবলৈ দিছে। তেওঁ টেবল টেনিচৰ প্ৰতি যুৱক যুৱতীসকলক আকৰ্ষণ কৰাৰ বাবে শীঘ্ৰে কেতবোৰ বিশেষ পদক্ষেপ গ্ৰহণৰ কথাও উল্লেখ কৰে ।
অসমত টেবল টেনিচৰ বহু প্ৰতিবাৱান খেলুৱৈ আছে আৰু বহু খেলুৱৈয়ে ৰাষ্ট্ৰীয়-আন্তঃৰাষ্ট্ৰীয় পৰ্যায়ত এই ক্ৰীড়াৰ জৰিয়তে অসমলৈ সুনাম কঢ়িয়াই আনিছে। এতিয়া টেবল টেনিচ সংস্থাৰ সভাপতি পদত অধিষ্ঠিত হোৱা যুৱ নেতা বৰ্মনে ৰাজ্যখনৰ খেলুৱৈসকলক প্ৰতিযোগিতামূলক ক্ষেত্ৰখনলৈ আগবাঢ়ি যোৱাত উৎসাহিত কৰিব বুলি আশা ব্যক্ত কৰিছে ক্ৰীড়া প্ৰেমীসকলে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
